Laeveld-ma se nagmerrie: My baba in hospitaal oor biltong | Huisgenoot
Ayden van Niekerk is in die ISE in 'n Johannesburgse hospitaal. Foto: Facebook
Estelle (26) se babaseuntjie, Ayden, is in die hoësorgeenheid van 'n Johannesburgse hospitaal nadat hy verlede Donderdag aan 'n stuk tandsny-biltong verstik het.
Haar baba is met 'n helikopter vanuit hul tuisdorp, Lydenburg in Mpumalanga, na die Garden City-hospitaal in Johannesburg geneem, waar hy steeds in 'n koma is, vertel Estelle, wat by haar babaseun se bed waak.
Sy was by die werk toe die voorval plaasvind, vertel sy. "Hy bly deur die dag by sy ouma. Sy het vir tandesny vir hom 'n stuk biltong, wat jy by apteke se baba-afdeling kan koop, gegee om aan te suig," sê Estelle.